L'usuari XTEC només pot ser sol·licitat pel professorat de centres educatius no universitaris de Catalunya i pel personal d'administració i serveis dels centres docents i serveis educatius del Departament d'Educació.
Si la sol·licitud d'un usuari XTEC sorgeix de la necessitat d'accés a la borsa de treball de personal docent, els informem que poden donar d'alta un usuari temporal per tal d'accedir-hi des d'aquest enllaç.
En aquest cas s'ha d'enviar un correu electrònic a [EMAIL] especificant el nom i cognoms, DNI i adreça de correu electrònic XTEC afectada.
L'accés al compte XTEC és fa mitjançant l'aplicació de Gmail.
Per tal d'accedir-hi, haureu d'introduir com adreça el vostre nom d'usuari amb el domini XTEC ( [EMAIL] ) i la clau establerta durant l'alta.
Un cop fet aquest pas, la Direcció del centre educatiu al qual esteu assignat (i que heu indicat al propi formulari) rebrà, al GUAC, la vostra sol·licitud d'alta, la qual haurà de validar per tal que rebeu les credencials del vostre usuari així com un enllaç per establir una contrasenya.
Un cop fet aquest pas, la Direcció del centre educatiu al qual esteu assignat rebrà, al GUAC, la vostra sol·licitud de canvi de contrasenya, la qual haurà de validar per tal que rebeu un enllaç on podreu establir una nova contrasenya per al vostre compte XTEC.
Quan s'omple el formulari d'alta, tant per fer-ne un nou usuari com per sol·licitar una recuperació de contrasenya, abans que aquesta sol·licitud arribi al centre, el propi usuari rep un email de confirmació de sol·licitud, per tal de garantir que l'adreça indicada és la correcta.
Si l'usuari no confirma aquest pas previ, la Direcció del centre no rebrà cap sol·licitud.
És important que l'usuari revisi la seva bústia un cop enviat el formulari, per tal de confirmar el procés d'alta o de canvi de contrasenya.
Això vol dir que actualment ja té una sol·licitud d'alta d'usuari o restabliment de contrasenya pendent de ser validada per part de la Direcció del seu centre o servei educatiu.
En aquest cas l'usuari s'ha de posar en contacte amb el centre per tal d'indicar-li que cal fer la validació de la sol·licitud.
Amb el nou mètode telemàtic de gestió d'usuaris XTEC, aquesta adreça alternativa és imprescindible a l'hora de fer la comunicació inicial de les credencials (en cas d'una alta nova) o per a la recuperació de la contrasenya (és on s'enviarà l'enllaç per que l'usuari pugui establir una nova contrasenya).
És important, per tant, que aquesta adreça sigui personal de l'usuari i no del centre, per tal de garantir-ne la privacitat i l'accesibilitat.
Primerament, haureu de revisar amb el vostre centre que la vostra alta de personal al GUAC està feta i que el vostre usuari de XTEC hi consta com a Personal de Centre (i no Personal col·laborador).
Així mateix, s'ha de revisar que el vostre usuari es troba en estat Actiu.
Si tot i així a l'hora de fer-ne la inscripció, aquesta us dona algun tipus d'error, s'ha de fer arribar la incidència a través del SAU [EMAIL].
Per motius de seguretat, a partir del març de 2014, caldrà canviar la contrasenya cada sis mesos utilitzant el següent formulari:
És molt important que feu servir aquest formulari i que no canvieu directament la contrasenya al formulari del correu electrònic per evitar que les contrasenyes quedin dessincronitzades.
Periòdicament rebreu avisos per tal que torneu a canviar la contrasenya, amb la finalitat de mantenir la seguretat i la confidencialitat.
A partir de l'avís disposareu de 30 dies per canviar la contrasenya.
Si no ho feu, el vostre usuari serà desactivat i es bloquejarà l'accés a totes les aplicacions.
Disposareu d'un període addicional per tornar a fer el canvi de contrasenya; transcorregut aquest temps addicional l'usuari serà donat de baixa definitivament.
L'aplicació d'aquestes polítiques de caducitat de contrasenyes per als usuaris dels serveis d'Internet de la Xarxa Telemàtica Educativa de Catalunya (XTEC) són per donar compliment a la Instrucció 1/2012, de 15 de juny, sobre l'ús de les tecnologies de la informació i la comunicació, i a la Llei Orgànica 3/2018, de 5 de desembre, de protecció de dades de caràcter personal.
Els centres podran establir una nova contrasenya per a les seves bústies a través de l'aplicació del GUAC seguint la següent ruta:
GUAC / Menú / Gestió d'usuaris XTEC / Tipus d'usuari: Centre Registrat - Usuari: (codi de centre amb lletra) /Cerca
Dins del perfil de l'usuari apareixerà un botó que indica "Restableix contrasenya".
Un cop seleccionat el sistema enviarà automàticament, a l'adreça XTEC del director/a del centre assignat, un enllaç on es podrà establir una contrasenya nova.